રાજ્ય સરકારે અલંગ ઉદ્યોગ માટે ખાસ નીતિ જાહેર કરી તેની અસરો દેખાઈ છે. આ ઉપરાંત આંતરરાષ્ટ્રીય સ્તરે મંદી હોવાથી શિપના નિભાવ ખર્ચા માલિકોને પોસાય તેમ ન હોવાથી ભાંગવા માટે મોકલી રહ્યા છે. બીજું, કેન્દ્ર સરકારે એમઆઈપી ( મિનિમમ ઈમ્પોર્ટ પ્રાઈસ ) વધારતા આયાત થતો સ્ક્રેપ મોંઘો થયો તથા ચીનના સ્ટીલ માર્કેટમાં મંદી જેવાં કારણોથી અલંગના ઉદ્યોગને ફાયદો થયો છે. અલંગની સાથે શિહોરનો રોલિંગ મિલ ઉદ્યોગ પણ તેજીમાં આવ્યો છે. શિહોરના આ ઉદ્યોગમાં સ્ક્રેપમાંથી લોખંડના સળિયા તૈયાર થાય છે.